সংবাদ বিজ্ঞপ্তি

তারিখ: ২৬/১০/২০২১ খ্রিষ্টাব্দ

বাংলাদেশ জাতীয় জাদুঘরে

‘অধ্যাপক মোসলেম আলীর স্মরণ সভা আয়োজন

বিশিষ্ট শিক্ষাবিদ, সাবেক যুগ্মসচিব ও বাংলাদেশ জাতীয় জাদুঘরের সাবেক মহাপরিচালক মোসলেম আলী নাটোর জেলার সিংড়া থানাস্থ জোড়মল্লিকা গ্রামে এক সমভ্রান্ত মুসলিম পরিবারে ১৯৩৮ সালে জন্মগ্রহন করেন। তিনি সেকালের সুখ্যাত শিক্ষা প্রতিষ্ঠান আড়ানী মনোমোহিনী উচ্চ বিদ্যালয় থেকে ১৯৫৫ সালে দ্বিতীয় বিভাগে এসএসসি পাস করেন এবং রাজশাহী কলেজ থেকে এইচ এস সি ও রসায়ন বিষয়ে কৃতিত্বের সাথে স্নাতক সম্মান ডিগ্রি লাভ করেন এবং রাজশাহী বিশ্ববিদ্যালয় থেকে দ্বিতীয় শ্রেণি পেয়ে মাস্টার্স ডিগ্রী অর্জন করেন। ১৯৬৩ সালে তিনি পূর্ব পাকিস্তান শিক্ষা সার্ভিস কমিশন কর্তৃক নিয়োগ প্রাপ্ত হয়ে রাজশাহী কলেজে রসায়ন শাস্ত্রে প্রভাষক পদে যোগদান করেন। এরপর তিনি অধ্যাপক পদে পদোন্নতি পেয়ে ১৯৬৭ সালে সিলেট এমসি কলেজে যোগদান করেন এবং ঐ বৎসরই বদলী জনিত কারণে পুনরায় রাজশাহী কলেজে ফিরে আসেন। ১৯৭২ সালে তিনি বগুড়া আজিজুল হক কলেজে যোগদান করেন এবং তাঁর নেতৃত্বে সেখানে রসায়নশাস্ত্রে সম্মান কোর্স চালু করেন। এরপর ১৯৭৫ সালে তিনি নওগাঁ ডিগ্রি কলেজে ডেপুটেশনে অধ্যক্ষ পদে পদায়ন লাভ করে সেখানে যোগদান করেন। সেকালের নওগাঁ কলেজে তাঁর প্রভাময় ব্যক্তিত্বের আলো ছড়িয়ে পড়ে। ১৯৭৭ সালে তিনি সহযোগী অধ্যাপক হিসেবে পদোন্নতি পেয়ে খুলনা বিএল কলেজে যোগদান করেন । ১৯৮১ সালে তিনি রাজশাহী কলেজের রসায়ন শাস্ত্রের বিভাগীয় প্রধানের পদে যোগদান করেন এবং রাজশাহীতে ফিরেন। তৎপর তিনি নিউ গভঃ ডিগ্রি কলেজে উপাধ্যক্ষ পদে যোগদান করেন। অধ্যাপক পদে পদোন্নতি প্রাপ্ত হয়ে ১৯৮৪ সালে রাজশাহী কলেজে উপাধ্যক্ষ পদে যোগদান করেন। এরপর তিনি নাটোর এনএস কলেজে অধ্যক্ষ পদে যোগদান করেন এবং সেই কলেজে স্বল্পকাল কর্মকালে তিনি নিউ গভ: ডিগ্রি কলেজে অধ্যক্ষ পদে নিয়োগপ্রাপ্ত হন। নিউ গভ: ডিগ্রি কলেজে তিনি অনেক প্রতিকূল পরিবেশকে সুনামের সাথে জয় করতে সক্ষম হন। কলেজটি জাতীয় পর্যায়ে শ্রেষ্ঠ কলেজের মর্যাদা লাভ করে এবং তিনিও জাতীয় পর্যায়ে শ্রেষ্ঠ অধ্যক্ষের মর্যাদা লাভ করেন। এরপর ১৯৮৯ সালে তিনি সরকারি এডওয়ার্ড কলেজ পাবনায় অধ্যক্ষ পদে নিয়োগ প্রাপ্ত হয়ে ১৯৯২ সাল পর্যন্ত কর্মকালে কলেজটিতে নানা গৌরবময় ঐতিহ্য সৃষ্টিতে সফলতা অর্জন করে। তার এই সাফল্যের খ্যাতি চারিদিকে ছড়িয়ে পড়ে। ১৯৯২ সালের সূচনালগ্নে তিনি তৎকালীন সরকারের সংস্কৃতি বিষয়ক মন্ত্রণালয়ের যুগ্মসচিব পদে যোগদান করেন। ঐ পদে কর্মকালে তাঁর ইতিবাচক ভাবমূর্তি ও খ্যাতি সর্বজনবিদিত। এমতাবস্থায় , তিনি জাতীয় জাদুঘরের মহাপরিচালক পদে যোগদান করেন এবং তিনি তাঁর কর্মময় জীবনে অসামান্য প্রতিভা ও প্রজ্ঞার পরিচয় দিতে সক্ষম হন। অবসরগ্রহণের পর জাতী য়বিশ্ববিদ্যালয়ের পরিচালক, উন্নয়ন ও পরিকল্পনা পদে যোগদান করেন। সে সময় তিনি সংস্কৃতি মন্ত্রণালয়ের "ক্ষুদ্র নৃ-গোষ্ঠীর জীবনমান উন্নয়নে কালচারাল একাডেমি ' নামক প্রকল্পের প্রকল্প পরিচালকের পদে নিয়োগ প্রাপ্ত হয়ে সুনাম ও মর্যাদার সাথে ১৯৯৮ সাল পর্যন্ত সেখানে দ্বায়িত্ব পালন করেন। তিনি ইরান, সুইজার ল্যান্ড, মালেয়েশিয়া, ভারত, সিংগাপুর, ভিয়েতনাম সহ পৃথিবীর বিভিন্ন দেশ ভ্রমন এবং বাংলাদেশের প্রতিনিধিত্ব করেন। তিনি ইংরেজী ভাষায় দক্ষ একজন বক্তা। তৎগর ২০১৮ সাল পর্যন্ত কৃষিভিত্তিক শিল্পের সংগঠন বাপা এর উপদেষ্টা হিসেবে দ্বায়িত্ব পালন কালে শেষ জীবনেও আপন মেধা ও প্রজ্ঞার অগ্নিশিখা প্রজ্জ্বলিত করতে সক্ষম হন। সেখানেও তিনি সাফল্যের সাথে ইউরোপীয় ইউনিয়নের একটি প্রকল্পের নেতৃত্ব দেন। অধ্যাপক মো . মোসলেম আলী ১৬ এপ্রিল মৃত্যুবরণ করেন। তাঁর মৃত্যুর চারদিন পর স্ত্রী মিসেস শরীফা আলীও ২০ এপ্রিল ২০২১ তারিখে সৃষ্টিকর্তার ডাকে সাড়া দিয়ে পরকালে গমন করেন।

বর্ণাঢ্য শিক্ষাবিদের স্মরণ সভা আগামী ৩০ অক্টোবর ২০২১, শনিবার, বিকাল ৩টায় জাদুঘরের কবি সুফিয়া কামাল মিলনায়তনে আয়োজন করা হয়েছে। স্মরণ সভায় প্রধান অতিথি হিসেবে উপস্থিত থাকবেন পররাষ্ট্র মন্ত্রণালযয়ে মাননীয় প্রতিমন্ত্রী জনাব মো. শাহরিয়ার আলম এমপি। বিশেষ অতিথির হিসেবে উপস্থিত থাকবেন ঢাকা কলেজের অধ্যাপক আই কে সেলিম উল্লাহ খোন্দকার, ইউনিভার্সিটি ডেন্টাল কলেজের সাবেক অধ্যক্ষ ডা. আব্দুল মালেক ভূইয়া, জ্ঞান ও সৃজনশীল প্রকাশনা সংস্থার সাবেক সভাপতি জনাব ওসমান গণি, মাধ্যমিক ও উচ্চমাধ্যমিক শিক্ষা অধিদপ্তরের মহাপরিচালক অধ্যাপক ড. সৈয়দ মো. গোলাম ফারুক এবং অর্থ মন্ত্রণালয়ের সাবেক সিনিয়র সচিব ও বাংলাদেশ রাজস্ব বের্ডের সাবেক চেয়ারম্যান ড . মোহাম্মদ আব্দুল মজিদ। স্বাগত বক্তা হিসেবে উপস্থিত থাকবেন ইসলামী বিশ্ববিদ্যালয়ে অধ্যাপক ড. মোঃ শাহ্জাহান আলী। স্মরণ সভায় মূখ্য আলোচক হিসেবে উপস্থিত থাকবেন নওগা সরকারী কলেজের সাবেক অধ্যক্ষ ড. মো. মোস্তাফিজুর রহমান। সভাপতিত্ব করবেন বাংলাদেশ জাতীয় জাদুঘরের মহাপরিচালক (অতিরিক্ত সচিব) খোন্দকার মোস্তাফিজুর রহমান।

স্মরণ সভার সংবাদ সংগ্রহের জন্য আপনার বহুল প্রচারিত সংবাদ মাধ্যমের প্রতিনিধি প্রেরণ করার জন্য আপনাকে বিশেষভাবে অনুরোধ জানানো হলো।

সাইদ সামসুল করীম

শিক্ষা অফিসার

বাংলাদশে জাতীয় জাদুঘর

বার্তা সম্পাদক

---------------------------------

ঢাকা।